Source: http://www.jurnaldedambovita.ro/jdb_articol--gloria-corne-537-ti-flacara-moreni-un-meci-de-zile-mari,47669.html
Timestamp: 2018-12-13 00:13:55+00:00

Document:
Gloria Corne&#537;ti - Flacăra Moreni, un meci de zile mari :: Jurnal de Dambovita
Duel dâmbovițean în Cupa României
Gloria Cornești - Flacăra Moreni, un meci de zile mari
*„ Eu zic că avem șanse mai mari decât am avut în primul tur, cu Pucioasa. Obiectivul nostru e să câștigăm fiecare meci, să ne facem datoria în teren și să învingem”, a spus Nelu Radu, finanțatorul echipei din Cornești
* „Sper ca jucătorii mei să facă un meci bun, să câștige și să iasă sănătoși de pe teren. Gloria Cornești e o echipă bună pentru nivelul Ligii a IV-a”, a spus și Gabi Paraschiv, antrenorul de la Flacăra Moreni
Cupa României propune un nou duel dâmbovițean interesant, după ce în prima fază a competiției s-au întâlnit Gloria Cornești și FC Pucioasa. Câștig de cauză a avut atunci echipa lui Nelu Radu, care urmează să joace în faza a II-a a competiției, în compania unei alte echipe de Liga a III-a, Flacăra Moreni. Dacă echipa din Cornești a disputat deja un meci oficial, trupa morenară s-a calificat direct în această fază a competiției, iar partida de pe 15 august reprezintă primul meci oficial al echipei lui Gabi Paraschiv din acest sezon competițional. Partida se dispută pe 15 august, de la ora 17:30, pe stadionul din Cornești.
Au jucat și anul trecut
Scenariul este asemănător cu cel de anul trecut, când Gloria Cornești trecea de FC Aninoasa, iar mai apoi întâlnea Flacăra Moreni în aceeași fază a competiției. După un meci disputat, dominat în multe momente de echipa lui Nelu Radu, Flacăra a reușit să se impună pe final. Mândru a deschis scorul pentru Gloria în minutul 54, iar Flacăra a egalat prin Neguț în minutul 86. Echipa din Cornești a primit apoi penalty în minutul 89, ratat de Nedelea, pentru ca Alin Neguț să facă „dubla” în minutul 90+1 și să califice echipa morenară în faza următoare a competiției.
Optimism la Cornești
Nelu Radu, conducătorul echipei din Cornești, spune că echipa lui are șanse mari de calificare, pentru că Gloria este echipa mai omogenă. Acesta speră ca formația din Cornești să ajungă cât mai departe în această ediție a Cupei României. „Era de așteptat că o să jucăm cu Flacăra Moreni. Nu o văd mai puternică decât echipa din Pucioasa, cred că sunt la același nivel, dimpotrivă, Pucioasa are un lot mult mai numeros. Anul trecut a fost un meci frumos, am avut victoria în mână, am ratat și un penalty pe final, dar sper ca acum să nu le mai dăm șansa să se bucure. Cred că suntem o echipă mai echilibrată decât Flacăra Moreni în acest moment, suntem mai omogeni, probabil și ei se vor închega, dar e nevoie de timp pentru asta. Eu zic că avem șanse mai mari decât am avut în primul tur, cu Pucioasa. Obiectivul nostru e să câștigăm fiecare meci, să ne facem datoria în teren și să învingem”.
Flacăra vrea calificarea
De partea cealaltă, antrenorul echipei morenare, Gabi Paraschiv, spune că formația din Cornești este una bună, cu jucători cu experiență. Paraschiv crede însă că echipa lui se poate califica în faza următoare a competiției. „Așa cum am transmis, îmi doresc un parcurs cât mai lung în competiție, dar văd acest meci ca pe o continuare a partidelor noastre de pregătire. Sper ca jucătorii mei să facă un meci bun, să câștige și să iasă sănătoși de pe teren. Gloria Cornești e o echipă bună pentru nivelul Ligii a IV-a, are un lot format din jucători buni, jucători cu experiență, ei tot timpul au arătat o ambiție foarte mare când au jucat cu o echipă de eșalon superior, nu pot decât să admir ce se întâmplă acolo. Îmi doresc să ne calificăm, cred că acest lucru ne este la îndemână”.
Toate meciurile din faza a II-a a Cupei României sunt programate să se joace pe 15 august, de la ora 17:30. Vă prezentăm programul complet al acestei faze a competiției:
ASMS ACS Sănătatea Darabani - CSM Bucovina Rădăuţi; ACS Industria Galda - ACS Performanţa Ighiu; AFC Sportul 2015 Petreşti - AFC Metalurgistul Cugir 1939; ACS FC Avrig - AFC Unirea 1924; CS Victoria Zăbrani - CS Şoimii Lipova; CS Gloria Lunca-Teuz Cermei - CS Naţional Sebiş; AS Croaţia Clocotici - CSC Ghiroda şi Giarmata Vii; CNS Cetate Deva - CSM Lugoj; FC Petrolul Ţicleni - ACSO Filiaşi; CSM Slatina - U Craiova 1948 SA; ACS Unirea Bascov - CS Sporting Roşiori 2008; AS Gloria 2015 Corneşti - CSM Flacăra Moreni; CS Tunari - SC Popeşti-Leordeni; ACS Sticla Arieșul Turda - CS Sănătatea Servicii Publice Cluj-Napoca; CS Minaur Baia Mare - AFC Unirea Tăşnad; CSO Viitorul Liteni - CSM Roman; AS Unirea Mirceşti - ACSM Ceahlăul Piatra Neamţ; ACS Universitatea Dunărea de Jos Galaţi - CS Sporting Lieşti; ACS Pescăruşul Sarichioi Jr. - ACS Suporter Club Oţelul Galaţi; ACS Înainte Modelu - CSA Axiopolis Sport Cernavodă; AS FC Agricola Borcea - ACSM Olteniţa; ACS Victoria Traian - AFC Unirea 04 Slobozia; CSM Râmnicu Sărat - AFC Metalul Buzău; CSM Focşani 2007 - ACS KSE Târgu Secuiesc; AS FC Precizia Săcele - ACS Olimpic Cetate Râşnov; AS Unirea Cristuru Secuiesc - AFC Hărman; ACS Unu Fotbal Club Gloria - CSM Avântul Reghin și SC Fotbal Club R Bucureşti - CSO Bragadiru.

References: CSM 
 CSM 
 CSM 
 CSM 
 CSM 
 CSM 
 CSM 
 CSM